**Stuart John «Woolly» Wolstenholme** (født 15. april 1947 i Chadderton i Lancashire, død 13. desember 2010) var en engelsk musiker kjent som keyboardist og vokalist i det engelske progrock-bandet Barclay James Harvest. Wolstenholme gav Barclay James Harvest sitt særpreg og vante lydbilde utover 1970-årene med instrumentet mellotron.

Biografi
--------

Wolstenholmes første instrument var en banjo, som han begynte å spille på tolv år gammel. I tiden etter spilte han også althorn for et band kalt Delph. Han møtte John Lees ved Oldham School of Art, hvor de sammen spilte i bandene *The Sorcerers* og *The Keepers*. For øvrig sang og spilte Wolly, som ble kallenavnet hans, både tamburin og andre instrumenter som gitar og munnspill etter behov.

Lees og Wolstenholme grunnla Barclay James Harvest sammen med Les Holroyd og Mel Pritchard i september 1966. Han lærte seg etterhvert å spille keyboards som mellotron og siden Hammondorgel, piano og synthesizer. Hans musikalske forbilder var blant andre bandet Love, Vanilla Fudge, Gustav Mahler, UK og senere Radiohead. Wolly formet lydbildet i Barclay James Harvest helt til 1979, da han forlot bandet i frustrasjon over den musikalske og kommersielle retningen de hadde valgt.

I 1980 gav han ut soloutgivelsen *Mæstoso* og turnerte som support for Judie Tzuke og Saga, samtidig som han skrev film- og fjernsynsmusikk. Et planlagt andre soloalbum kalt *Black Box* ble lagt unna da Wolstenholme bestemte seg for å trekke seg ut av musikkbransjen til fordel for tilværelsen som bonde i Lancashire og senere i det sydlige Wales. Innspillingene fra Black Box ble for øvrig gitt ut i 1994. 

Wolly returnerte likevel tilbake til musikkbransjen i 1998 etter å ha møtt John Lees igjen, noe som resulterte i utgivelsen *Nexus* på Eagle Records under bandnavnet «Barclay James Harvest Through The Eyes Of John Lees». Utgivelsen ble etterfulgt av konserter i Storbritannia og på kontinentet, som gav materiale til Eagles liveutgivelse kalt *Revival*. Et ytterligere studioalbum var deretter under innspilling, men ble aldri materialisert da Lees var usikker på om tidspunktet var riktig.

En soloutgivelse med tidligere upubliserte låter ble gitt ut i 2004, og én enkelt konsert ble holdt ved Mean Fidler i London i mai. Mæstoso spilte for øvrig konsert ved Bloomsbury Theatre i London i slutten av november 2004, hvor John Lees var gjesteartist, som support for Caravan. Året etter, i oktober, kom Mæstosos studioalbum *Grim*. Denne utgivelsen ble fulgt opp av *Caterwauling* i november 2007, og i denne perioden var Wolly opptatt med både innspilling og turnévirksomhet med «Barclay James Harvest Through The Eyes Of John Lees». Wolstenholme tok sitt eget liv i midten av desember 2010 etter å ha slitt med psykiske lidelser over en lengre periode.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Find a Grave, Find a Grave 63051759, besøkt 9. oktober 2017[Hentet fra Wikidata]
3. ↑   www.woollywolstenholme.co.uk[Hentet fra Wikidata]
4. ↑  Bjharvest.co.uk – Woolly Wolstenholme (Av Keith & Monika Domone. Besøkt 22. desember 2010)
5. ↑  Progarchives.com – Wolly Wolstenholme's Maestoso (Av Julian Mackrell. Besøkt 22. desember 2010)
6. ↑  Woollywolstenholme.co.uk – News, Woolly Wolstenholme (Besøkt 22. desember 2010)

Eksterne lenker
---------------

* (en) Woolly Wolstenholme på Discogs Rediger på Wikidata

* (en) Woolly Wolstenholme på MusicBrainz Rediger på Wikidata
* (en) Wooly Wolstenholme og Maestoso – Offisielle nettsider

  


| * v
* d
* r
Barclay James Harvest |
| --- |
| Medlemmer | John Lees **·** Les Holroyd **·** Woolly Wolstenholme **·** Mel Pritchard |
| Studioalbum | *Barclay James Harvest* (1970) **·** *Once Again* (1971) **·** *Barclay James Harvest and Other Short Stories* (1971) **·** *Baby James Harvest* (1972) **·** *Everyone Is Everybody Else* (1974) **·** *Time Honoured Ghosts* (1975) **·** *Octoberon* (1976) **·** *Gone to Earth* (1977) **·** *XII* (1978) **·** *Eyes of the Universe* (1979) **·** *Turn of the Tide* (1981) **·** *Ring of Changes* (1983) **·** *Victims of Circumstance* (1984) **·** *Face to Face* (1987) **·** *Welcome to the Show* (1990) **·** *Caught in the Light* (1993) **·** *River of Dreams* (1997) |
| Konsertalbum | *Barclay James Harvest Live* (1974) **·** *Live Tapes* (1978) **·** *A Concert for the People (Berlin)* (1982) **·** *Glasnost* (1988) **·** *BBC in Concert 1972* (2002) **·** *Hymn: The Best of Barclay James Harvest Live* (2003) |
| **Kategori:Barclay James Harvest** **·** **Portal: Progressiv rock** |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** MusicBrainz **·** Discogs
 |